נזקי רעש בין שכנים

יהונתן זולטי

1. תלמוד בבלי מסכת בבא בתרא דף כ עמוד ב

מתני'. חנות שבחצר - יכול למחות בידו ולומר לו: איני יכול לישן מקול הנכנסין ומקול היוצאין; אבל עושה כלים, יוצא ומוכר בתוך השוק; ואינו יכול למחות בידו ולומר לו: איני יכול לישן לא מקול הפטיש ולא מקול הריחים ולא מקול התינוקות.

גמ'. מ"ש רישא ומ"ש סיפא? אמר אביי: סיפא אתאן לחצר אחרת. א"ל רבא: אי הכי, ליתני: חצר אחרת - מותר! אלא אמר רבא: סיפא אתאן לתינוקות של בית רבן, ומתקנת יהושע בן גמלא ואילך.

# אין נזק מרעש

1. חידושי הרשב"א מסכת בבא בתרא דף כ עמוד ב

מתני' חנות שבחצר יכול למחות בידו ולומר לו איני יכול לישן מקול הנכנסים והיוצאים**, לאו מקול הנכנסים ממש קאמר** דהא אינו יכול לעכב מחמת קול הפטיש והריחים, ועוד דסיפא דמתני' דקתני אבל אינו יכול לומר איני יכול לישן מקול התינוקות אוקמה אביי בחצר אחרת אף על פי שהקול נופל באזניו, **אלא טעמא משום רבוי דרך כלומר איני יכול לעמוד ולישן מפני רגל הרבים שמרבים עלינו את הדרך**, והכין איתא בירושלמי דגרסי' התם דו יכיל למימר ליה אינון אזלין ואתו הכא בעיין לך ולא משכחין לך והן מרבין עלינו את הדרך.

# דרך שימוש ביתו

1. בית הבחירה (מאירי) מסכת בבא בתרא דף כ עמוד ב

אמר המאירי חנות שבחצר יכול הוא למחות וכו' כלומר אחד מבני החצר שרצה לעשות בביתו חנות למכור את כליו או סחורותיו לשם יכולים השכנים או אחד מהם לעכב עליו ולומר אין אנו יכולים לישן מקול הנכנסים והיוצאים **ר"ל הבאים ליקח שפעמים שיש להם תרעומת זה על זה וצווחים** אבל עושה הוא כלי אומנתו לשם ויוצא ומוכר לשוק ואין רשאין לומר עשה כליך במקום אחד שאין יכולין לישן לא מקול הפטיש ולא מקול הריחים **שאדם עשוי לעשות אומנות שלו בתוך ביתו ואינו נמנע מפני היזק שינה** אבל המכירה אדם עשוי יותר למכור בשוק וכן אינו נמנע מלהביא תינוקות ופירשו בגמרא תינוקות של בית רבן ללמדם ואין יכולין למחות אף על פי שבשאר נכנסין ויוצאין יכול למחות שמתקנת תלמוד תורה התירו:

1. חזון איש בבא בתרא סימן יג ס"ק יא

נראה דאין דברי ריב"ש אלא בעושה דבר שאינו עיקר דירה, כמו בעושה אריגה וכיוצא בזה, שאין זה מצוי בכל אדם ולא ברוב בני אדם**. אבל אם עושה דברים שרוב בני אדם עושים, ולפעמים תשמישם ודיבורם משמיע קול שמפריע את החולה, אינו יכול למחות אף אם החולה קדם.** ורשאי אדם לבנות בית אצל חברו, ולהכניס את העוללים והיונקים שצועקים בלילה, ואין חברו יכול לעכב עליו, **דהרי אינו חייב לצאת מדירתו.**

# אי אפשר במקום אחר

1. שו"ת מהרלב"ח סימן צז

... והטעם למה יכול למחות בידו מחמת קול הנכנסים ולא מחמת קול הרחיים אף על פי שכפי הנראה קול הרחים קול גדול מקול הנכנסי' רש"י ז"ל במשנה לא פי' דבר אמנ' במ' שאמרו בגמר' סיפא אתאן לתינוקות של בית רבן ואף על גב דקול הבא מחמת אחרי' וכו' נרא' דהחילוף /שהחילוק/ הוא בין קול הבא מחמ' עצמו לקול הבא מחמת אחרים ובזה עצמו כתב הרב בעל מגיד משנה על פי דרכו של הרמב"ם זכרונו לברכה והאמת שהחילוק הזה הוא מבואר אבל היה צריך להמתיק לנו הטעם דמה לי קול הבא מחמת אחרים מה לי קול הבא מחמת עצמו ובפרט לדעת רש"י ז"ל אשר לסבת זה כתב הרשב"א ז"ל דמאי דקאמר מקול הנכנסים לא מקולן ממש קאמר דאי הכי ה"ה דהיה יכול לעכב מחמת הפטיש והרחים אלא מפני רבוי הדרך קאמר כלומר אינו יכול לעמוד ולישן מפני רגל הרבי' שמרבי' עליו הדרך ויש סעד לפירושו ז"ל בירושלמי.

ואם היה לי רשות לדבר במה שדברו אלו הרבנים גאוני עולם הייתי אומר דהתנא בעצמו נתן טעם במשנה לזה החילוק והו' דמה שאומר דאינו יכול לישן מחמת הקול לא ברי הזקה אבל מ"מ היכי דאפש' לתקוני מתקנינן ולכן יש לו רשות לעשות מלאכתו בביתו להרויח פרנסתו ולא איתיה דימחי בידיה ויימר ליה דליזיל מביתיה לעשות מלאכת אומנותו כיון דלא ברי הזיקא כאשר כתבתי אבל להביא אנשים לביתו למכור להם כליו ומעש' ידיו אין לו רשות כי יכול לצאת לשוק ולמכור ובמאי דאפשר לתקוני מתקינין והתנא בעצמו רמז לנו זה במה שהאריך ואמר עושה כלים יוצא ומוכר בתוך השוק ואם לא כיון לכך הלשון הזה נראה שהוא מיותר...

וכבר ראיתי תשובת הריב"ש על ענין מזה המין וחייב לשמעון שהיה אורג שיתבטל מאומנותו אבל אין הענין לנושא שלפנינו כי שם היו ג' טענות כנגד שמעון מה שאין בכאן שום אחת מהם. ...  
הטענה השלישית שאשת ראובן היתה חולנית ומזיק לה בראשה וכו' גם זו אינה בכאן כי קול הרחים אינו מזיק לשום אחד מהדרים בחצ' לא קטן ולא גדול ושום אחד מהם לא יצא מהחצ' ולא יצא בשביל קול הרחים אדרבה ידורו שם כל ימי חייהם אם יניחו אותה שם גם ראובן שוכ' החצ' מהגוי אף על פי שאינו דר בחצר תהלה לאל הם ובני ביתו בריאי' כן יהיה תמיד ולא יזיק להם קול הרחים כלל אם יסכימו לדור בעיר ובחצ'. הרי שאין הנדון שלפנינו דומה כלל לנושא שדן עליו הריב"ש ז"ל ואם היה בא לפניו זה הדין גם הוא היה פוטר לשמעון וזה מבוא' למי שיראה דבריו ז"ל שם ...

1. שו"ת חתם סופר חלק ה (חושן משפט) סימן צב

... משו"ה הוצרכו לומר דעכ"פ דריסת רגל הנכנסים והיוצאי' קשה להם ולעולם דברי רלב"ח נכונים.

ועפ"י דרכינו נתישב לי לשון המתני' חנות שבחצר ולא אמר חנוני שבחצר משום דה"א דוקא חנוני שאין לו בנין חנות קבוע באותו חצר א"כ יכול הוא להיות רוכל המחזיר בעיירות משא"כ המכה בפטיש אם נמחה אומנתו לשוא צרף צורף ולחנם למד אומנתו משו"ה אין יכול למחות וה"א א"כ מי שיש לו בנין קבוע חנות בחצר שאם נאמר לו שימכור בשוק ויסגור חנותו א"כ לשוא עמלו בוני החנות ואינם יכולים למחות קמ"ל אף על גב שיש לו חנות בחצר מ"מ כיון דיכול לסוגרו ולמכור בשוק כל שלא פסקו לי' חיותי' יכולי' למכור.

... והנה לדברי הרלב"ח הנ"ל נ"ל לדון לזכות שאין למחות במוכרי יין ויי"ש בביתם בעלייתם דהדבר ידוע דלא מצי למוכרו בשוק דעיקור הוא מה שבאים אנשים לשבת שם לשתות לפכוחי פחדא בבית משתה היין כדאשכחן כה"ג פ' איזהו נשך ס"ו ע"ב ולא שכיחי השתא אינשי סובאי יין בחוצות ורחובות דמרקדי בי כובי וא"כ א"א אלא בביתו ובעלייתו וכיון דא"א למכור בשוק הדר ה"ל האי חנות כמכה בפטיש דלדעת רוב הפוסקים אפי' לכתחלה בלא החזיק אינו יכולים למחות לבר מהרמב"ם וסמ"ג וסברתם דחוקה בש"ס כמ"ש לעיל...

1. פתחי תשובה חושן משפט סימן קנו

סעיף ב' (א) יכולים השכנים למחות. עיין בתשובת חתם סופר חלק חו"מ סי' צ"ב, במעשה בשלשה אחין שהניח להם אביהם בית בירושה, שנים קיבלו שטח העליון ואחד מהם שטח התחתון, וביקש אחד מהעליונים למכור יי"ש על הצנצנת לאחדים, והתחתון רוצה לעכב מפני שיוצאים ונכנסים דרך חצרם המשותף לשלשתם. וכתב הגאון השואל, שלפי דעתו נראה בפשיטות שיכולין למחות בידו כמו בפותח חנותו לחצר השותפין, אף על גב דטעמא דאיני יכול לישן מקול הנכנסים לא שייך אם מוכר ביום ופוסק מלמכור בשעה שבני אדם הולכין לישן, דבזמן חכמי הש"ס היה דרכם למכור גם בלילה בחנויות, כדמשמע ריש פ"ג דב"ב [כ"ט ע"ב] דרק חנותא דמחוזא עבדי ביממא ולא בליליא, מ"מ רוב הפוסקים כתבו דשינה לאו דוקא, אלא מפני שמרבים עליו הדרך כמ"ש בדרישה סעיף ג' כו'. אך לא רצה לפסוק הדין לחלוטין, מפני שהוא תמהון בעיני העולם שיוכל אחד לעכב על חבירו בעשיית פרנסה למכור משקים בביתו, ואם זה יזכה למחות יעוררו רבים למחות בשכניהם מוכרי יין דשכיחי טובא כו'. ואפשר שנשתנה הדבר ע"י אורך הגלות שנתמעטו הדיורים לבני עמנו, ואם ימחה אחד בחבירו באלו, יצטרך לבריות ח"ו אם אין לו במה להתפרנס כו'. והוא ז"ל השיב, דודאי לפי ההלכה נראה שיכול למחות בהעליון. ומ"ש הרב השואל דלרמב"ם [פ"ו משכנים הי"ב] דהטעם משום שאינו יכול לישן זה היה בימיהם שהיו עושים בחנות גם בלילה כדמשמע ריש פ"ג דב"ב כו', לא נראה לי, דהא דאמרינן חנותא דמחוזא כו', היינו שהיו דרים בביתם ועושים מלאכה או מוכרים בחנותם ביום בשעת משא ומתן, ואילו במקומות אחרים הסוחרים והאומנים דרים שם בלילה והו"ל חזקה רצופה דשלש שנים, אבל לעולם ליכא דוכתא דעבדי בליליא כדכתיב [נחמיה ד' ט"ז] והיה לנו הלילה למשמר כו'. אבל פשוט, דשינה הוא לאו דוקא בלילה, אפילו ביום אין לו מנוח מחמת בלבול הקול, ואיכא ינוקי דגנו ביממא, ואיכא נמי קלא דפועלים המשכימים למלאכתם ונכנסים לחנות וכדומה, על כן נ"ל דאין זו סמיכה. גם מ"ש דאפשר נשתנה הדבר כו', הגם שאפשר להוסיף תבלין ולומר כיון דכתבו הפוסקים לקמן סעיף ג' לאו דוקא תשב"ר אלא ה"ה לכל מילי דמצוה אינו יכול למחות, א"כ הא קיי"ל בזמן הזה דמזונות הוא דבר מצוה כמ"ש באו"ח סוף סימן רמ"ח בהג"ה. מ"מ לא נראה לי, דעד כאן לא קאמרי אלא בביטול מצוה, דאם לא ילמדו יתבטלו, או שארי מצוות המוטלים על הכל, אבל הכא פרנסת בניו ובני ביתו אינה מוטלת על שכניו כו'. אמנם נ"ל לדון לזכות על פי מה שכתב בתשובת רלב"ח סי' (צ"ו) [צ"ז] לפרש הטעם לדעת רמב"ן [ב"ב כ"ג ע"א ד"ה אין] ורוב הפוסקים, דגבי חנות שבחצר אפילו חזקה לא מהני [דלא כהג"א [שם פ"ב סי' ו'] והרע"ב [שם מ"ג]] משום ריבוי הדרך, וגבי עושה מלאכתו בחנותו אפילו לכתחילה מותר, דלכאורה קול הפטיש ורחיים גריע טובא מריבוי דרך, וכתב דהטעם מפורש במתניתין דתנן אבל עושה הוא כלים ומוכר בשוק, מבואר דכל שאי אפשר לעשות בשוק כי על כרחו הפטיש והרחיים יעשה בביתו, אינם יכולים למחות אפילו בקול גדול המטריד אותם, כי לא מצו למיפסקיה חיותיה, משא"כ המכירה יכול לעשות בשוק, על כן לא יסבלו אפילו הפסד קטן כו'. ולפי זה במוכרי יין ויי"ש דלא מצו למכור בשוק, שעיקר הפרנסה הוא שבאים אנשים לשבת בבית משתה היין לשתות לפכוחי פחדא, כדאשכחן כה"ג בב"מ ס"ו ע"ב, ולא שכיחי השתא אינשי סובאי יין בחוצות דמרקדי בי כובי, וכיון דאי אפשר למכור בשוק, הדר הו"ל האי חנות כמכה בפטיש דלדעת רוב הפוסקים אפילו לכתחילה אינו יכול למחות כו'. ושוב כתב, דאפשר לחלק בין מוכרי יין למוכרי יי"ש. כי בתשובת מהר"ם אלשיך סי' מ"ו, אודות שטענו אנשי מבוי שהעוברים ערלים יגנבו מזה שבחלונותיהם, ופסק דריבוי דרך שמענו ריבוי גנבים לא שמענו, דאחזוקי העוברים בלסטיותא לא מחזקינן, על כן כל היכא דליכא משום ריבוי דרך ליכא נמי משום גנבי כו'. וכפי הנראה היינו בסתם ארמאי ההולכים לדרכם, אבל בקובעים על היין או משקה יי"ש, בבני אדם כאלו שאינם מתישבים ביינם איכא חששא טובא, אפשר מודה מהר"ם אלשיך להשואל שם. אך במוכרי יין שבמדינתנו הוה מיעוט שאינו מצוי שישתה ארמאי יין בבית ישראל, אבל יי"ש רוב ומצוי הוא, קרוב לודאי שיכול למחות כו', עכ"ד, ע"ש:

# לחלק בין רעש שבה"ב נוצר לרעש הבא מאורחים/לקוחות

1. רש"י מסכת בבא בתרא דף כא עמוד א

סיפא אתאן לתינוקות של בית רבן - ואף על גב דקול הבא מחמת אחרים לא מצי מחויי.

1. תוספות מסכת בבא בתרא דף כא עמוד א

וגרדי - וא"ת ומאי שנא גרדי מבעל ריחים דתנן במתני' דאין יכול למחות בידו ולומר איני יכול לישן מקול הריחים ומקול הפטיש וי"ל דמתני' בעושה לעצמו והכא בגרדי העושה לאחרים דאיכא נכנסין ויוצאין וא"ת הא אמרי' בסמוך האי בר מבואה דאוקי ריחייא כו' דינא הוא דמעכב עליה משום דאמר ליה קא פסקת לחיותי משמע דאי לאו משום דקא פסקת לחיותי היה יכול להעמיד שם הריחים אף על גב דעושה לאחרים ולקמן נמי תניא עושה אדם חנות בצד חנותו של חבירו כו' דאף על גב דאיכא נכנסין ויוצאין טובא ודוחק לחלק דהתם כבר יש יוצאין ונכנסין לריחים הראשון או לחנות הראשון וי"ל דהתם בחצר אחרת שרי א"נ מתני' נמי בעושה לאחרים ובריחים ובקול הפטיש אין נכנסין ויוצאין כל כך שנותנין לו פעם אחת וטוחן אבל בגרדי יש הרבה יוצאין ונכנסין שהרבה מביאין לו מטוה.

1. נתיבות המשפט על שולחן ערוך חושן משפט הלכות נזקי שכנים סימן קנו סעיף ב

... על כרחך צ"ל טעם אחר. דדוקא בנכנסים ויוצאים, שבכל יום ויום איכא נכנסין ויוצאין אחרים, לא מהני חזקה נגדם, דדמי לקוטרא דיכול לומר סבור הייתי שאני יכול לקבל ועכשיו איני יכול לקבל, משא"כ קול הפטיש אחד הוא, מהני חזקה, וכן הוא בפרישה [דרישה סעיף ג']. וכן צ"ל על כרחך בהמגיד משנה [פ"ו משכנים הי"ב] שהביא הב"י [בחלק הראשון ד"ה ואמאי דתנן] שכתב, שהרמב"ם למד דינו שלכתחילה יכול למחות בקול הפטיש דודאי גרוע קול הפטיש מקול הנכנסים, ע"ש. ולכאורה הוא תמוה, דא"כ לענין דיעבד לא יועיל חזקה בקול פטיש כמו בקול הנכנסין, ועל כרחך צ"ל דהוא מטעם שכתבתי. וכן הסמ"ע בס"ק ט"ו רימז לטעם הנ"ל.

# לחלק בין רעש שנוצר בתוך הבית לרעש הנוצר בחצר המשותף

1. מרדכי מסכת בבא בתרא פרק לא יחפור רמז תקיב

איני יכול לישן מקול הפטיש נראה לרבינו יואל דוקא בחנות שלו יכול לתקן מלאכתו בע"כ אבל בחצר אמרינן פרק חזקת הבתים [\*דף נז] דכל שותפין מעכבין זה את זה חוץ מן הכביסה דאלת"ה קשיא אהדדי (\*דהא) התם קאי אמתני' דקאמרינן היה מעמיד [\*בחצר] תנור וכירים:

1. שולחן ערוך חושן משפט הלכות נזקי שכנים סימן קנו סעיף ב

... הגה: *וי"א דכל מה שעושה בחנותו ובביתו, אפילו לכתחלה אינן יכולין למחות (המגיד פ"י דשכנים בשם הרמב"ם ורשב"ם וב"י בשם התוס' ומרדכי). ...*

1. סמ"ע סימן קנו ס"ק י

י] מקול הפטיש כו'. עיין פרישה ודרישה [סעיף ג'], שם כתבתי שהטעם, שכיון שמכה בפטיש בביתו או בחנותו אין השכנים יכולין לעכב על מה שאדם עושה בביתו, משא"כ בדינים הראשונים שהנכנסין ויוצאין והקול מהן הוא בחצר המשותפת לכולם, משום הכי יכולין למחות בו מלעשות להן היזק בחצירם. ועיין בסמוך סעיף ד' שחזר המחבר לכתוב הני תרתי דינים, דלענין עשיית המלאכה מהני חזקתו, ולא לענין הנכנסין ויוצאין:+

1. נתיבות המשפט על שולחן ערוך חושן משפט הלכות נזקי שכנים סימן קנו סעיף ב

[א] מקול הפטיש. עיין סמ"ע ס"ק י' הטעם, דקול הפטיש הוא בביתו לכך אין יכול למחות, משא"כ קול הנכנסים שהקול הוא בחצר המשותף לכך יכול למחות. והוא תמוה, דטעם זה לא שייך רק לדעת הפוסקים שהביא הרב בהג"ה דבקול הפטיש אפילו לכתחילה אינו יכול למחות, אבל לדעת המחבר דס"ל דאפילו בקול הפטיש יכולין למחות לכתחילה, ואין חילוק בין קול הפטיש לקול הנכנסין ויוצאין רק לענין אי מהני חזקה, דקול הנכנסין דמי לקוטרא ובית הכסא, על כרחך צ"ל טעם אחר. ...

1. בית יוסף חושן משפט סימן קנו

... וכתוב עוד בנמוקי יוסף פרק לא יחפור (יב. סוף דבור ראשון) למדנו מהירושלמי (פ"ב ה"ג) שהיזק ריבוי הדרך של אומן בחצר נזק גדול הוא כקוטרא ובית הכסא דלא מהניא חזקה (כג.):

# לחלק אם כבר קבעו חזקה

1. רמב"ם הלכות שכנים פרק ו הלכה יב

חנות שבחצר יכולין השכנים למחות בידו ולומר לו אין אנו יכולין לישן מקול הנכנסים והיוצאין אלא עושה מלאכתו בחנותו ומוכר בשוק, אבל אינן יכולין למחות בידו ולומר לו אין אנו יכולין לישן מקול הפטיש או מקול הרחיים שהרי החזיק לעשות כן, וכן יש לו ללמד תינוקות של ישראל תורה בתוך ביתו ואין השותפין יכולין למחות בידו ולומר לו אין אנו יכולין לישן מקול התינוקות של בית רבן.

1. מגיד משנה הלכות שכנים פרק ו הלכה יב

... ומתוך מ"ש המחבר שהרי החזיק לעשות כן נ"ל שהוא סובר דדוקא החזיק אבל אם בהתחלה בא לעכב עליו יכול לעכב וסובר זה המחבר לפי שהוקשה לו מה טעם אין טענתו טענה בקול הפטיש והלא יותר מונע השינה מקול הנכנסין והיוצאין ועוד למה אמרו חנות שבחצר שנראה שכבר היא בחצר יאמרו מי שביקש לעשות חנוני או לא יעשה אדם חנות בחצר השותפין אלא כוונת המשנה בשהחזיק לעשות כן במלאכתו ובחנותו והודיענו שאפילו החזיק אין חזקתו חזקה אצל הנכנסים והיוצאין שהן אחרים וכן כתב פרק י"א בשם הגאונים ז"ל אבל חזקתו חזקה במלאכתו עצמו אבל אם לא החזיק יכולין לעכב זה נ"ל מדבריו ...

1. נתיבות המשפט על שולחן ערוך חושן משפט הלכות נזקי שכנים סימן קנו סעיף ב

[א] מקול הפטיש. עיין סמ"ע ס"ק י' הטעם, דקול הפטיש הוא בביתו לכך אין יכול למחות, משא"כ קול הנכנסים שהקול הוא בחצר המשותף לכך יכול למחות. והוא תמוה, דטעם זה לא שייך רק לדעת הפוסקים שהביא הרב בהג"ה דבקול הפטיש אפילו לכתחילה אינו יכול למחות, אבל לדעת המחבר דס"ל דאפילו בקול הפטיש יכולין למחות לכתחילה, ואין חילוק בין קול הפטיש לקול הנכנסין ויוצאין רק לענין אי מהני חזקה, דקול הנכנסין דמי לקוטרא ובית הכסא, על כרחך צ"ל טעם אחר. דדוקא בנכנסים ויוצאים, שבכל יום ויום איכא נכנסין ויוצאין אחרים, לא מהני חזקה נגדם, דדמי לקוטרא דיכול לומר סבור הייתי שאני יכול לקבל ועכשיו איני יכול לקבל, משא"כ קול הפטיש אחד הוא, מהני חזקה, וכן הוא בפרישה [דרישה סעיף ג']. וכן צ"ל על כרחך בהמגיד משנה [פ"ו משכנים הי"ב] שהביא הב"י [בחלק הראשון ד"ה ואמאי דתנן] שכתב, שהרמב"ם למד דינו שלכתחילה יכול למחות בקול הפטיש דודאי גרוע קול הפטיש מקול הנכנסים, ע"ש. ולכאורה הוא תמוה, דא"כ לענין דיעבד לא יועיל חזקה בקול פטיש כמו בקול הנכנסין, ועל כרחך צ"ל דהוא מטעם שכתבתי. וכן הסמ"ע בס"ק ט"ו רימז לטעם הנ"ל.

1. שו"ת חתם סופר חלק ה (חושן משפט) סימן צב

... עכנ"ל דהירושלמי כדעת הרמב"ם דברישא אפילו קבלה וחזקה לא מהני ומציעתא מהני מיהת חזקה וכן בתינוקת ולית לי' תקנת יהושע בן גמלא כלל וס"ל בקול כפטיש ורחיים הוא דבר שאפשר לשער ושיערו בעצמם כמה תכבד העבודה ומחלו לו ושוב לא יכלו לחזור וכן אילן דמלפין טלי' שהם תינוקת של ב"ר משערין כמה תינוקת יכנסו בכל יום ועד היכן היזק רגלם או קולם מגיע ומוחלים משא"כ קול הנכנסים בחנות נהי שנוכל לשער כמה יכולים לכנס ליקח סחורה היינו אי משכחין לך בביתך ואמנם מי יכול לשער כמה פעמים שצריך א' לכנס וליצא על מקח א' שלא ימצאוך בביתך וה"ה בתינוקת הלומדים שארי חכמות ואומנו' אולי לא ימצאוך בשעה המוכן להם וילכו ויבואו על מגן וזה לא שייך במלמד תשב"ר שאינו רשאי לזוז ממקומו כרב שמואל בר שילת וחביריו ...

1. חידושי הרשב"א מסכת בבא בתרא דף כ עמוד ב

ותמיהא לי מאי חנות שבחצר דקתני, דהו"ל למתני לא יעשה אדם חנות בחצר השותפין א"נ אחד מבני החצר שבקש ליעשות חנוני כלישנא דברייתא דקתני אחד מבני החצר שבקש ליעשות רופא או אומן חברו מעכב עליו, ע"כ נראה לי דה"ק חנות שבחצר כלומר שנעשה ברשות אעפ"כ יכולין הן לומר לו סבורין היינו לקבל ועכשו אין אנו יכולין לקבל

## מה מוגדר כחזקה

1. סמ"ע סימן קנו ס"ק יא

... מיהו האי חזקה נראה דאינו ר"ל חזקת שלש שנים, אלא כל שניכר שעשה מלאכתו ושמעו ולא מיחו בו הו"ל להרמב"ם חזקה בניזקין, כמ"ש הטור והמחבר בשמו לעיל בסימן קנ"ג [טור סעיף ח' ומחבר סעיף ב'] וקנ"ד [טור סעיף ט"ו ומחבר סעיף ז'] וקנ"ה [טור סעיף נ"א ומחבר סעיף ל"ה]:

# פסק הלכה

1. שולחן ערוך חושן משפט הלכות נזקי שכנים סימן קנו סעיף ב-ג

חנות שבחצר, יכולים השכנים למחות בידו ולומר לו: אין אנו יכולים לישן מקול הנכנסים והיוצאים, אלא עושה מלאכתו בחנותו ומוכר לשוק. אבל אינם יכולים למחות בידו ולומר: אין אנו יכולים לישן מקול הפטיש או מקול הריחים, מאחר שכבר החזיק לעשות כן ולא מיחו בידו. הגה: *וי"א דכל מה שעושה בחנותו ובביתו, אפילו לכתחלה אינן יכולין למחות (המגיד פ"י דשכנים בשם הרמב"ם ורשב"ם וב"י בשם התוס' ומרדכי). ודוקא בני אדם בריאים, אבל אם הם חולים והקול מזיק להם, יכולים למחות (ריב"ש סימן קצ"ו).*

וכן יש לו ללמד תינוקות ישראל תורה בתוך ביתו, ואין השכנים יכולים למחות בידו ולומר לו: אין אנו יכולים לישן מקול התינוקות של בית רבן. והוא הדין לכל מילי דמצוה, שאינם יכולים למחות בידו.

1. סמ"ע סימן קנו ס"ק יב

יב] אפילו לכתחילה אינו כו'. ולא כמ"ש המחבר לפני זה. דדוקא בהחזיק בו כבר מותר, וק"ל:

1. נתיבות המשפט ביאורים סין קנה ס"ק יח

וע"כ צ"ל, דהד' אבות נזיקין אינו חייב עליהן רק כשאפשר להחזיק ברשותו ובשמירה שלא יזיקו, דאז רחמנא חייביה בשמירה וכשלא שמרו חייבין בתשלומין, אבל הני דחשיב בפרק לא יחפור, הוא באופן דכשיתחייב לשלם ההיזק אין אפשרות לו לעשות תשמיש זה ברשותו כלל, ויתבטל תשמיש זה מרשותו כיון דאי אפשר כלל בעשיה ובשמירה, ובביטול רשות לא חייביה רחמנא.

1. הגהות מיימוניות הלכות שכנים פרק י

עוד אמר ריצב"א דלאו לכל מילי א"ר יוסי על הניזק להרחיק עצמו אלא שהן עיקר יישוב או דירה או תשמיש שאין לו למזיק להניח ישובו או דירתו או תשמישו ... אבל אם לא היה מעשה של מזיק עיקר יישוב אפילו ר' יוסי מודה דעל המזיק להרחיק עצמו ע"כ:

## חצר משותף או אפ' כל שכן שגר לידו?

1. שו"ת מהרלב"ח סימן צז

... הראשון מצד שכל דברי הרב הם בחצ' השותפין או במבוי סתום כאשר דייק בלשונו ז"ל בפ' הנז' ובס"פ י"א מאותם ההלכות ודבריו ז"ל לקוחים מהמשנה ובריתא והגמרא שדקדקו כך בסוגיא הנזכר ובכאן אינו כן כאשר כתבתי אלא הם שני חצרות פתוחות לרשות הרבים ועם היות שכפי השכל היה נראה לומר שבהיזק הבא מחמת הקול אין לחלק בין אותה חצר לחצ' אחרת כיון שהקול נשמע בחצ' האחרת ומאי דנקיט הרב חצר או מבוי סתום הכא מטעם דאז יש קול הנכנסים ויכולים לעכב עליו מה שאין כן כשהם שני חצרות פתוחות לרשות הרבים דאז לא יש קול הנכנסים זה היה נראה לומ' אבל כפי האמת אינו כן אלא אפילו שיהיה נשמע הקול בחצ' האח' אין יכולין לעכב עליו ...

1. שו"ת דברי חיים חושן משפט חלק א סימן יז

... ומה שכתב מעלת כ"ת בשביל הקול [עי' חו"מ סי' קנ"ו סעיף ב'] יוכל למחות זה לא נסתפק אדם מעולם בכהאי גוונא ששכן אחד יוכל למחות בחבירו שאינו בחצר אחד ולא במבוי רק שכן שיוכל לומר איני יכול לישן וכן נוהגין בכל ישראל שבונה בית בצד בית חבירו ועושה כמה פתחים ברשותו ושכנו אינו כופהו לומר שמרבה עליו דיורים ועל ידי זה אינו יכול לישן ...

### הגר באותו חדר

1. פתחי תשובה חושן משפט סימן קנו ס"ק ב

סעיף ג' (ב) ואין השכנים כו'. עיין בלבוש [כאן] שכתב, ונ"ל דוקא בני המבוי או בני החצר שדרים יחד במבוי אחד או בחצר אחת ואינם דרים יחד בחדר אחד או בבית החורף אחד, אבל אותם הדרים בבית חורף אחד כנהוג במדינות אלו מחמת דוחק דירה, נ"ל ודאי שכל אחד יכול למחות בחבירו אפילו להיות מלמד תינוקות של ישראל תורה באותו בית החורף שהוא דר שם עמו, שזה ודאי אין דעת רוב העולם סובלתו, ועל דעת זה לא נשתתף עמו בדירה זו, אם לא שהתנה מתחילה, עכ"ל:

## חולה

1. שו"ת הריב"ש סימן קצו

וכן הטענה השלישית שטען ראובן מפני חולי אשתו שמזיק לה בראשה גם זו טענה גדולה. ואף על פי ששנינו במשנה (שם) אבל אינו יכול למחות בידו ולומר לו איני יכול לישן מקול הפטיש ומקול הריחים ואפילו בחנות שבחצר כ"ש בזה שהוא בחצר אחרת זהו בשאר בני אדם הבריאים. אבל כיון שהאשה זו מוחזקת בחולה אין לך גירי גדול מזה והוה ליה כקוטרא ובית הכסא וכדאמר רב יוסף (כ"ג) הני לדידי כקוטרא ובית הכסא דמו לי. ואם במה שאדם קץ מחמת שהוא מאניני הדעת הוו לדידי' כקוטרא ובית הכסא כ"ש במה שמזיקו בגופו מחמת שהוא חולה או חלוש המזג. וכתב הרשב"א ז"ל בההיא דרב יוסף וז"ל מיהא שמעינן דכל מי שנודע ומוחזק שאינו יכול לסבול נזק אחד ידוע מן הנזקין שהנפש קצה בהן אין לו חזקה. כי הא דרב יוסף שאע"פ ששאר בני אדם אין מואסין בו כל כך כיון שהוא מוחזק ונודע שאין דעתו סובלתו אין מחזיקין עליו בכך. ולא אמרו קוטרא ובית הכסא אלא מפני שהן נזקין ידועין אצל הכל, עכ"ל.

1. תלמוד בבלי מסכת בבא בתרא דף כב עמוד ב

רב יוסף הוה ליה הנהו תאלי דהוו אתו אומני ויתבי תותייהו, ואתו עורבי - אכלי דמא וסלקי אבי תאלי ומפסדי תמרי, אמר להו רב יוסף: אפיקו לי קורקור מהכא. א"ל אביי: והא גרמא הוא! א"ל: הכי אמר רב טובי בר מתנה, זאת אומרת: גרמא בניזקין אסור. והא אחזיק [להו]! הא אמר רב נחמן אמר רבה בר אבוה: אין חזקה לנזקין. ולאו איתמר עלה, רב מרי אמר: בקוטרא, ורב זביד אמר: בבית הכסא? אמר ליה: הני לדידי דאנינא דעתאי, כי קוטרא ובית הכסא דמו לי.

1. רש"י מסכת בבא בתרא דף כג עמוד א

קורקור - עורבים שדומים בצעקתן כקורין קורקור.

1. שולחן ערוך חושן משפט הלכות נזקי שכנים סימן קנה

סעיף לט

מי שהחזיק לעשות מלאכת דם או נבילות וכיוצא בהן במקומו, ויכנסו העורבים וכיוצא בהן בגלל הדם ויאכלו, והרי הם מצירים את חבירו בקולם ובצפצופם או בדם שברגליהם שהם יושבים על האילנות ומכלים פירותיהם, אם היה קפדן או חולה שצפצוף הזה מזיקו, או שפירות שלו נפסדים לו בדם, חייב לבטל אותה המלאכה או ירחיק עד שלא יבא לו נזק מחמתן, שהיזק זה דומה לריח בית הכסא וכיוצא בו שאין לו חזקה. *וה"ה כל נזק גדול שאין אדם יכול לסבלו (טור בשם הרא"ש).*

סעיף מא

כל דבר שידוע שאין המערער יכול לסבלו, אף על פי ששאר בני אדם סובלים אותו, אין לו חזקה כנגד מערער זה.

1. ערוך השולחן חושן משפט סימן קנה

וכן כל נזק שאין אדם יכול לסבול האמנם אינו נאמן על עצמו לומר שאינו יכול לסבול כי אם יתברר ע"פ ב"ד או בקיאים שרוב בני אדם אין יכולין לסבול זה או שיתברר שהוא איסטניס או חולה והוא אין ביכולתו לסבול אף ששארי בני אדם סובלים זה וכמ"ש:

* 1. חזון איש בבא בתרא סימן יג ס"ק יא

נראה דאין דברי ריב"ש אלא בעושה דבר שאינו עיקר דירה, כמו בעושה אריגה וכיוצא בזה, שאין זה מצוי בכל אדם ולא ברוב בני אדם. אבל אם עושה דברים שרוב בני אדם עושים, ולפעמים תשמישם ודיבורם משמיע קול שמפריע את החולה, אינו יכול למחות אף אם החולה קדם. ורשאי אדם לבנות בית אצל חברו, ולהכניס את העוללים והיונקים שצועקים בלילה, ואין חברו יכול לעכב עליו, דהרי אינו חייב לצאת מדירתו.

1. שו"ת מהרלב"ח סימן צז

... וכבר ראיתי תשובת הריב"ש על ענין מזה המין וחייב לשמעון שהיה אורג שיתבטל מאומנותו אבל אין הענין לנושא שלפנינו כי שם היו ג' טענות כנגד שמעון מה שאין בכאן שום אחת מהם.

... הטענה השלישית שאשת ראובן היתה חולנית ומזיק לה בראשה וכו' גם זו אינה בכאן כי קול הרחים אינו מזיק לשום אחד מהדרים בחצ' לא קטן ולא גדול ושום אחד מהם לא יצא מהחצ' ולא יצא בשביל קול הרחים אדרבה ידורו שם כל ימי חייהם אם יניחו אותה שם גם ראובן שוכ' החצ' מהגוי אף על פי שאינו דר בחצר תהלה לאל הם ובני ביתו בריאי' כן יהיה תמיד ולא יזיק להם קול הרחים כלל אם יסכימו לדור בעיר ובחצ'. הרי שאין הנדון שלפנינו דומה כלל לנושא שדן עליו הריב"ש ז"ל ואם היה בא לפניו זה הדין גם הוא היה פוטר לשמעון וזה מבוא' למי שיראה דבריו ז"ל שם

1. ערוך השולחן חושן משפט סימן קנו

ודווקא בני אדם בריאים אבל אם יש חולים או איסטנסים שהקול מזיק לבריאותם וודאי דיכולים למחות וגם חזקה אינו מועיל וכמ"ש בסי' קנ"ה סעי' ל"ג ע"ש:

1. פתחי חושן חלק ו (נזיקין) - הערות פרק יג - נזקי שכנים הערה (כד

והוא מדברי הריב"ש סימן קצו בדין הכאת האורג, וכתב דמה שאמרו שאינו יכול למחות ולומר איני יכול לישן מקול הפטיש ומקול הריחיים, אפילו בחנות שבאותה חצר, וכ"ש בחצר אחרת (בערוה"ש כתב על דברי הרמ"א דהיינו דוקא כשמזיק לבעל החצר או לבני ביתו, אבל אם מזיק לאחד משכניו אינו יכול למחות בידו, שיכול לומר לו שישכור לו דירה אחרת, ע"כ. ונראה שלא ראה דברי הריב"ש שהוא מקור לדברי הרמ"א, דמשמע שאינו מחלק לגבי חולה בין חצר זו לחצר אחרת, ואם כונתו לחלק בין בעל החצר לדייר שוכר, גם זה לא מצאתי מנין לו לחלק בכך, שוב ראיתי בשו"ת דברי חיים ח"א חו"מ סימן יז שכתב בהא דאינו יכול לישן מחמת רבוי דיורים, דהיינו דוקא שכן בחצר או במבוי, אבל מי שאינו שכנו אינו יכול למחות, עיין שם, וצ"ע), היינו בסתם בני אדם בריאים, אבל בזה שמוחזק לחולה אין לך גירי גדול מזה, והו"ל כקוטרא וביהכ"ס שאם הוא מאניני דעת שקץ בהם שצריך להרחיק, כ"ש במה שמזיק בגופו מחמת שהוא חולה או חלוש המזג, והביא מדברי הרשב"א בההיא דרב יוסף דכל מי שנודע ומוחזק שאינו יכול לסבול אחד מן הנזיקין שהנפש קצה בהן, אין לו חזקה כי הא דרב יוסף. ואף על פי ששאר בני אדם אין מואסין בו כל כך, כיון שהוא מוחזק ונודע שאין דעתו סובלתו אין מחזיקין עליו בכך, ע"כ. ומשמע מדבריו דוקא כשמוחזק וידוע שמזיק לו, אבל סתם אדם אינו יכול לטעון שהרעש מזיק לו, מיהו יש להסתפק אם הוא דוקא כעין הא דרב יוסף דאנינא דעתיה שלעולם הדבר קשה לו, וה"נ בחולי ידוע שהרעש מזיק לו, אבל לא במחלה זמנית, שאם נאמר שגם במחלה זמנית צריך להרחיק, נמצא שמפעל יהא חייב לסגור מפעלו למשך שבועות באם יש חולה בסביבה שהרעש מפריע לו, ואם כי הריב"ש שם כתב שאין להתחשב בטענת האורג שאם יצטרך לשנות מקומו למקום אחר יפסיד מזה, שאין לאדם להציל היזק עצמו בהיזק חבירו, אפשר שסברא זו יש לה מקום בדבר תמידי, וצ"ע.

## האם יש להבדיל בין איזה שעות היום מותר לעשות רעש?

1. כסף הקדשים חו"מ סימן קנו סעיף ב

סעי' ב' (מקול הנכנסים):מצד שאינו יכול לישן מקול הנכנסים י"ל שגם בחנות שאין באים לשם רק ביום שייך כן כי כמה אנשים ישנים שינת צהרים גם בחול בקבע ומצד בין השמשות ששכיחים בחניות והרבה ישנים אז הטענה ביותר גם לפעמים קונים באים בנחיצה בלילה לקנות מהחנות וצריכים למכור להם אז ואין טענה שלא יפתח בלילה בשום אופן כי י"ל וכי יהי' יושב ומשמר:

1. שו"ת חתם סופר חלק ה (חושן משפט) סימן צב

אבל פשוט דשינה הוא לאו דוקא בלילה אפי' ביום אין לו מנוח מחמת בלבול הקול ואיכא ינוקא דגני ביממא ואיכא נמי קלא דפועלים המשכימים למלאכתם ונכנסים לחנות וכדומה ע"כ נ"ל דאין זו סמיכה.

# פסק ע"פ איזון בין הצדדים

1. חזון איש ב"ב ס' יא ס"ק א

נראה דענין קביעות ההרחקות נמסרה לחכמים, כי לעולם אין שימושי בני אדם מצטמצמים כל אחד בחלקו. כי החופר בור בצד המצר, משמש קרקע של חברו לו לכותל. והנוטע אילן, שרשיו נכנסין לחברו. וכן בחלונות, וכן בכל הרחקות השנויות. ונצטוינו שחכמים ישקלו הדברים כפי הראוי והנכון לפי טבע העולם, ומה שראו חכמים להתיר, על כרחך משועבד חלק שמעון לראובן לתשמיש זה. ואם הוא מוחה בו באלמות נגד הדין, הרי זה כמזיקו בגרמא, והוא אביזרייהו דגזל. ומה שאסרו חכמים, אם ראובן עושה באלמות, הרי זה מזיק לחברו

1. חתם סופר מסכת בבא בתרא דף כא עמוד ב

ונ"ל דכל הנאמרי' בשמעתין אף על גב שכ' הרב"י סי' קנ"ו דדיני דרבנן נינהו ומשו"ה הקלו לת"ח. נלע"ד דודאי שרשם פתוח על מי תורתינו הקדושה במאי דכתי' ושפטתם צדק בין איש ובין אחיו ובין גירו ופירש"י עפ"י ספרי בין הדיורים והכל בכלל בין דיורי' בבתים בין תנור לכריים וחלונו' וחצרות ובין דיורי' בעיר ועיר ומבוי וחצר וחנות ומסרן הכתוב למרע"ה ודיינין שיחוקי חוקי' באילו וכיוצא ונעשה דיניהם דין תורה ממש והם אמרו להוציא ת"ח מהכללי' הללו המבואר בשמעתין